Under nye stjerner

Under nye stjerner (originaltittel Now, Voyager) er en romantisk dramafilm fra 1942, regissert av Irving Rapper. Bette Davis, Paul Henreid, Claude Rains og Gladys Cooper spiller hovedrollene. Manuset til Casey Robinson er basert på Olive Higgins Proutys roman Now, Voyager fra 1942.

Filmen vant Oscar for beste filmmusikk (Max Steiner) og ble nominert til priser for beste kvinnelige hovedrolle (Davis) og beste kvinnelige birolle (Cooper).

Det amerikanske filminstituttet (AFI) har kåret filmen til filmhistoriens 23. beste kjærlighetsfilm fra USA. Filmen ble innlemmet i National Film Registry i 2007, et utvalg av filmer til bevaring i det amerikanske nasjonalbiblioteket Library of Congress, filmer som regnes som «kulturelt, historisk og estetisk betydningsfulle». Filmkritiker Steven Jay Schneider har sagt at filmen fortsatt fenger publikum, ikke bare på grunn av mannskapet bak, men også på grunn av handlingens «emosjonelle crescendoøyeblikk».Schneider, Steven Jay. 1001 Movies You Must See Before You Die. Hauppauge, New York: Barron's Educational Series, 2005. s. 83.  Replikken «Oh, Jerry, don't let's ask for the moon. We have the stars.» («Vi trenger ikke å be om månen. Vi har stjernene») ble i 2005 rangert blant de 50 beste replikkene i amerikansk filmhistorie, i kåringen AFI's 100 Years…100 Movie Quotes.

 Handling 
Charlotte Vale (Bette Davis) er den yngste datteren i en rik Boston-familie som alltid har blitt tyrannisert av sin mor (Gladys Cooper). Psykiateren dr. Jaquith (Claude Rains) sender henne på en lang sjøreise til Sør-Amerika. Charlotte blir frigjort fra morens tyranni og blir et virkelig fritt menneske. Hun treffer Jerry Durrance (Paul Henreid), og de forelsker seg i hverandre. Men Jerry er allerede gift og har et problembarn som datter. Det skaper konflikt.

 Medvirkende 
 Bette Davis som Charlotte Vale
 Paul Henreid som Jeremiah Duvaux Durrance
 Claude Rains som Dr. Jaquith
 Gladys Cooper som Mrs. Windle Vale
 Bonita Granville som June Vale
 John Loder som Elliot Livingston
 Ilka Chase som Lisa Vale
 Lee Patrick som «Deb» McIntyre
 Franklin Pangborn som Mr. Thompson
 Katharine Alexander som Miss Trask
 James Rennie som Frank McIntyre
 Mary Wickes som Nurse Dora Pickford
 Janis Wilson som Tina Durance

 Referanser 

 Eksterne lenker 


Kategori:Romantiske dramafilmer fra USA
Kategori:Filmer fra 1942
Kategori:Engelskspråklige filmer
Kategori:Sort-hvitt-filmer
Kategori:Filmer bevart i USAs nasjonale filmregister
Kategori:Filmer basert på bøker